Diari Oficial de la Generalitat Valenciana


Sumari del DOGV 3386, del 03-12-1998 (1998/10538)

ORDRE de 9 de novembre de 1998, de la Conselleria de Cultura, Educació i Ciència, per la qual es modifica l'Ordre de 31 de juliol de 1998, per la qual es convoquen procediments selectius per a l'ingrés i accés al cos de professors d'Ensenyament Secundari.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3386

Data del DOGV
:   03-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10735


Data del document
:   09-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 9 de novembre de 1998, de la Conselleria de Cultura, Educació i Ciència, per la qual es modifica l'Ordre de 31 de juliol de 1998, per la qual es convoquen procediments selectius per a l'ingrés i accés al cos de professors d'Ensenyament Secundari. [1998/X10540]
  
Per Ordre de 31 de juliol de 1998, de la Conselleria de Cultura, Educació i Ciència (DOGV de 23 d'octubre), es convoquen procediments selectius per a l'ingrés i accés al cos de professors d'Ensenyament Secundari.
  
L'article 12 del Reial Decret 850/1993, de 4 de juny, pel qual es regulen l'ingrés i l'adquisició de noves especialitats en els cossos de funcionaris docents a què fa referència la Llei Orgànica 1/1990, de 3 d'octubre, d'Ordenació General del Sistema Educatiu, disposa que les convocatòries que realitzen les comunitats autònomes s'han de publicar en els respectius butlletins oficials i, a més, en el Boletín Oficial del Estado (BOE). Aquesta publicació es podrà substituir amb la inserció en el mateix d'un anunci en el qual s'indiquen les dades que aquest mateix article estableix.
  
Constatada l'omissió de la referida publicació en el BOE de la convocatòria realitzada per l'ordre esmentada, cal esmenar el dit error mitjançant la inserció d'un anunci en el BOE.
  
Tanmateix, s'ha advertit errada material en l'annex I d'aquesta ordre que requereix de rectificació.
  
Per tot això, és procedent que aquesta Conselleria modifique l'Ordre de 31 de juliol de 1998 en els termes següents:
  
Primer
  
Obrir un nou termini de presentació de sol·licituds per a prendre part en els procediments selectius convocats per l'Ordre de 31 de juliol de 1998, que serà de 20 dies naturals comptats a partir de l'endemà de la publicació d'aquesta ordre en el Diari Oficial de la Generalitat Valenciana.
  
Segon
  
Corregir en l'apartat II. Experiència docent prèvia, subapartat 5.2, del barem de mèrits publicat com annex I de l'Ordre de 31 de juliol de 1998,
  
Tercer
  
Contra la present ordre, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició addicional 15 de la Llei 6/1997, de 14 d'abril, podrà interposar-se recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a partir de l'endemà de la seua publicació, i prèviament requerirà una comunicació a l'òrgan que dictà l'acte impugnat, segons el que disposa l'article 110.3 de l'esmentada Llei 30/1992.
  
València, 9 de novembre de 1998
  
El conseller de Cultura, Educació i Ciència,